
NA RBC a tuma luga e lansam- 
ento di e Jingle Oficial pa Carnaval 
69. Exactamente 11:11:11 SMAC 
y RBC a lansa e Jingle Oficial pa 
Carnaval 69. Manera ta tradicion 
e produccion tabata den man di 
e legendario Ruben “Scorpio” 
Garcia, cu su alma sosega na paz. 
Artista Singer Freddy Rasta, Sound 
Engineering - Mix & Mastering 
Skyblack, 
Producer 
Areglo 
di 
instrumental Marver. 
Riba e mainta aki e representante 
di RBC a hiba palabra y despues 
e MC a pidi un minuut di silencio 
na memoria di Tio Ruben y famia 
tabata presente pa honra su 
memoria. A continua e lansamento 
di e Jingle oficial cu ta marca aper- 
tura di temporada di carnaval y 
na final e reinanan, prins, pancho, 
y tur e carnavalista a baila den e 
ritmo di e jingle y brassband. 


MINISTER DANGUI ODUBER 


GOBIERNO A SIGUI CU 
PROCESO PA LEGALISA 
UZO DI CANNABIS 
MEDICINAL PERO CU 
RECETA DI DOKTER 


IMPORTACION A 
SUBI CU CASI 50 
MIYON KILO MAS 
NA BALOR DI 
85 MIYON FLORIN 


EMPLEADONAN DI 
DVG A RICIBI NAN 
DIPLOMA COMO 
BIJZONDER OPSPO- 
RINGSAMBTENAAR 


TEMPORADA DI CARNAVAL A HABRI CU 
LANSAMENTO DI JINGLE PA CARNAVAL 69 

AWEMainta 
Local 
Diasabra, 12 November 2022 


D 
urante tratamento di presupuesto 2023, unda cu minister di Salud Publico y 
Turismo, Dangui Oduber tabat’ey presente, e miembronan di parlamento, cu 
excepcion esunnan di oposicion, a haci diferente pregunta. 
Parlamentario Hoek di MEP a haci e mandatario varios pregunta. Un di nan ta riba 
e proceso di legalisacion di cannabis medicinal. E minister a menciona cu den e prome 
gabinete a cuminsa e proceso pa explora e posibilidadnan, pero esaki a complica pa 
motibo di e banconan comercial na Aruba. Nan a haya problema cu nan banco 
corespondiente, ta algo cu ultimo, e minister di economia, ta buscando 
un posibel solucion. E tempo ey hopi grupo a expresa nan interes 
pa participa den e proceso pa haya e oportunidad pa cultiva 
cannabis pa exporta e producto medicinal. Esey ta wanta, 
segun e mandatario. Loke si a continua, ta pa legalisa e 
uzo di cannabis medicinal como remedi pa pashent cu tin 
cancer terminal como palliatieve zorg p’e pashentnan aki 
por uza esaki cu un receta di nan dokter di cas. Den e fase 
ey gobierno ta n’e momento ey. 


D 
urante tratamento di presupuesto 2023, dia- 
huebs a toca turno na minister di salubridad y 
turismo, Dangui Oduber. El a sa di haya varios pre- 
gunta no solamente pa su cartera di salubridad, 
pero tambe p’esun di turismo. Un di e preguntan- 
an cu el a haya tabata di parlamentario Raymond 
Hoek di MEP, kende a puntra riba e diversificacion 
p’e mercado Europeo. E mandatario a sa di contes- 
ta cu den cuadro cu esaki, tin un bon conectividad 
entre Amsterdam y Aruba. 
Pa otro aña tin vuelo director for di London pa 
Aruba cu British Airways. Lo uza e dos ciudadnan 
aki, esta Amsterdam y London na prome instante 
como hub. Pero ta bisa n’e mesun momento den 
cuadro cu diversificacion, ta bezig ta explora pa tin 
mas hub den Europa mes, p’asina cumpli cu e vision 
cu tin tambe pa tin mas point-to-point connection, 
direct flights di Europa pa Aruba. 
Asina ta keda explora e oportunidadnan cu ta 
presenta. E ta parti di e vision tambe di e maneho cu 
gobierno tin. 


Minister Dangui Oduber 
Gobierno a sigui cu proceso pa 
legalisa uzo di cannabis medicinal 
pero cu receta di dokter 


Minister Dangui Oduber 
Gobierno ta bezig ta 
explora pa bin cu mas hub 
den Europa mes 

AWEMainta 
Local 
Diasabra, 12 November 2022 


O 
ficina Central di Estadistica ta presenta e resultadonan 
principal di e cifranan di importacion y exportacion, 
tres kwartaal 2022. 


Importacion total 
Importacion total, den peso, a registra un subida di 49.6 
mln kg (42.6%) den di tres kwartaal di 2022 (166.1 mln. kg) 
compara cu e mesun periodo den 2021 (116.5 mln. kg), den 
balor, el a subi cu Afl. 85.6 mln. (14.6%) di Afl. 586.8 mln pa 
Afl. 672.4 mln. 


Importacion pa e area liber di Aruba (peso) 
Importacion pa e area liber di Aruba pa di tres kwartaal 
di 2022, a subi cu 49.8 mln. kg (43.7%) di 113.9 mln. kg 
na 2021 pa 163.7 mln. kg na 2022. Durante e periodo aki 
diescinco (15) di e bintiun (21) seccionnan, a registra subida 
den importacion den peso pa e area liber di Aruba. 
E subida den importacion pa e area liber di Aruba (peso) a 
wordo causa principalmente door di un subida di 51.1 mln. 
kg (105.7%) den e seccion “Productonan mineral”. 
E caida mas grandi a wordo registra den e seccion “Diferente 
tipo di articulonan fabrica”, cu un caida di 2.6 mln. Kg 
(-50.8%). 


Importacion pa e area liber di Aruba (balor) 
Importacion pa e area liber di Aruba pa di tres kwartaal 


di 2022, den balor, a subi cu Afl. 89.3 mln. (16.3%) di Afl. 
549.6 mln. na 2021 pa Afl. 638.9 mln. na 2022. Durante e 
periodo aki diescinco (15) di e bintiun seccionnan, a registra 
subida den importacion den balor pa e area liber di Aruba. 


E subida den importacion pa e area liber di Aruba (balor) a 
wordo causa principalmente door di subidanan di Afl. 26.0 
mln. (75.3%) y Afl. 20.8 mln. (33.6%) den e seccionnan 
“Productonan mineral” y “Makinaria y ekiponan electronico 
(nobo y renoba)”, respectivamente. 
E caida mas grandi a wordo registra den e seccion “Diferente 
tipo di articulonan fabrica” Afl. 7.8 mln. (-18.2%), respec- 
tivamente. 


Importacion pa e area di Zona Franca di Aruba 
Importacion pa e area di Zona Franca di Aruba, den peso, a 
registra un caida di 0.2 mln. kg (-5.8%) den di tres kwartaal 
di 2022 (2.4 mln. kg) compara cu e mesun periodo den 
2021 (2.6 mln. kg) y a wordo causa principalmente door di 
un caida di 0.1 mln. kg (-5.4%) den e seccion “Productonan 
alimenticio”. 


Den balor, importacion pa e area di Zona Franca di Aruba a 
cai cu Afl. 3.7 mln (-10.0%) di Afl. 37.2 mln. pa Afl. 33.5 mln 
y a wordo causa principalmente door di un caida di 3.5 mln. 
kg (-9.6%) den e seccion “Productonan alimenticio”. 


Importacion a subi cu casi 50 miyon 
kilo mas na balor di 85 miyon florin 

AWEMainta 
Local 
Diasabra, 12 November 2022 


I 
mportacion via di lama pa e area liber di Aruba, den peso, 
a registra un subida di 50.0 mln. kg (44.3%) den di tres 
kwartaal di 2021 (113.0 mln. kg) compara cu e mesun peri- 
odo den 2022 (163.0 mln. kg) y a wordo causa principal- 
mente door di un subida di 51.1 mln. kg (105.7%) den e 
seccion “Productonan mineral”. 


Den balor, importacion via di lama pa e area di liber di Aruba 
a subi cu Afl. 78.2 mln. (17.1%) di Afl. 458.8 mln. pa Afl. 
537.1 mln. y a wordo causa principalmente door di subida di 
Afl. 26.0 mln. (75.4%) y Afl. 16.8 mln. (32.8%) den e secci- 
onnan “Productonan mineral” y “Makinaria y ekiponan elec- 
tronico (nobo y renoba)”, respectivamente. 


Importacion pa e area liber di Aruba via Aire 
Importacion via di aire pa e area liber di Aruba, den peso, a 
registra un caida di 0.2 mln. kg (-25.5%) den di tres kwartaal 
di 2022 (0.7 mln. kg) compara cu e mesun periodo den 2021 
(1.0 mln. kg) y a wordo causa principalmente door di un 
caida di 0.1 mln. kg (-34.3%) den e seccion “Productonan 
vegetal”. Den balor, importacion via di aire pa e area di liber 
di Aruba a subi cu Afl. 11.1 mln. (12.2%) di Afl. 90.8 mln. 
pa Afl. 101.8 mln y a wordo causa principalmente door di un 
subida di Afl. 4.8 mln. (36.1%) den e seccion “Perlanan real 
y otro tipo di piedranan precioso”. 


Importacion pa e area liber di Aruba pa “Companianan 
grandi” 
Importacion pa “Companianan grandi”, den peso, a cay cu 
2.1 mln. kg (-8.3%), di 25.6 mln. kg den di tres kwartaal di 
2021 pa 23.4 mln. kg den di tres kwartaal di 2022 y a wordo 
causa principalmente door di un caida di 1.8 mln. kg (-7.3%) 
den e seccion “Productonan mineral”. 
Den balor, importacion pa “Companianan grandi”, a subi cu 
Afl. 27.1 mln. (62.2%) di Afl. 43.6 mln. pa Afl. 70.7 mln y a 
wordo causa principalmente door di un subida di Afl. 21.5 
mln. (72.2%) den e seccion “Productonan mineral”. 


Importacion total pa kwartaal, 2018-2022 
Importacion pa “Companianan grandi”, den peso, a cay cu 
2.1 mln. kg (-8.3%), di 25.6 mln. kg den di tres kwartaal di 
2021 pa 23.4 mln. kg den di tres kwartaal di 2022 y a wordo 
causa principalmente door di un caida di 1.8 mln. kg (-7.3%) 
den e seccion “Productonan mineral”. 
Den balor, importacion pa “Companianan grandi”, a subi cu 
Afl. 27.1 mln. (62.2%) di Afl. 43.6 mln. pa Afl. 70.7 mln y a 
wordo causa principalmente door di un subida di Afl. 21.5 
mln. (72.2%) den e seccion “Productonan mineral”. 


Productonan mineral ta defini caida 
Productonan mineral ta defini caida 


of subida di importacion di Aruba 
of subida di importacion di Aruba 

AWEMainta 
Local 
Diasabra, 12 November 2022 


Minister Dangui Oduber: 


Luna di october cu cifranan di turismo cu 
ta bolbe surpasa nivelnan di aña 2019 


M 
inister di Turismo y Salud Publico 
sr. Dangui Oduber ta informa co- 
munidad cu e resultadonan di turismo 
pa luna di october 2022 a drenta. A ser 
demostra un biaha mas den luna di oc- 
tober 2022 cu e cifranan a surpasa e 
nivelnan di mesun luna di aña 2019. 


Den luna di october 2022 Aruba a ricibi 
83,404 turista via nos aeropuerto. Un 
crecemento di 5.1% den comparacion 
cu luna di october 2019 unda Aruba a 
ricibi 79,389 turista. 
Locual a resalta den e reportahe tambe 
ta e recuperacion di nos mercado 
mas importante cu ta Estados Unidos 
cu a registra un crecemento di 4.7% 
porciento compara cu october di aña 
2019, esaki ta representa yegada di 
61,156 turista for di USA. Turismo 
ta sigui recupera, sigui crece y sigui 
surpasa nivelnan di aña 2019 cual 
sigur ta excepcional. 


Aruba su recuperacion ta bayendo full 


speed y tur indicador ta mustra cu nos 
lo bay surpasa 100% di recuperacion 
den comparacion cu aña 2019 pa final 
di aña 2022. Aruba ta na di dos puesto 
mundialmente den e paisnan cu miho 
recuperacion di su turismo. 


Siman pasa AAA a ricibi e noticia cu 
Aeropuerto Internacional Reina Beatrix 
a bira e prome aeropuerto na mundo 
pa ricibi e Green Globe Certification. 
Esaki ta un di e programanan di 
certificacion principal pa operacion 
sostenibel y maneho di biahe y turismo 
rond di mundo y Aruba mester ta hopi 


orguyoso pa e logro aki. Tambe e aero- 
liñanan tin confiansa den Aruba y esaki 
bo ta mire den e diferente rutanan nobo 
cu nos tin na diferente pais. 


Minister Oduber ta gradici tur e partner 
nan den turismo cu ta haci cu awe 
Aruba ta recuperando accelerada- 
mente. Danki na e pueblo cu a demostra 
di ta uno resiliente, ban sigui demostra 
nos cordialidad y duna e hospitalidad 
cu nos ta conoci pe. 


Turismo ta keda e driver principal di 
nos economia. 

AWEMainta 
Local 
Diasabra, 12 November 2022 


R 
ecientemente Minister Maduro a 
tene un reunion regular cu CAFT 
pa atende e puntonan cu e supervision 
financiero di Reino Hulandes ta trece 
cune pa Aruba. Riba agenda tabata tin 
e Cambio di Presupuesto 2022, Presu- 
puesto 2023, Landspakket, Gastonan 
di Cuido y Impuesto. Na comienso tam- 
be a combersa riba e decision di Con- 
seho di Minister di Reino pa no duna 
Aruba un ‘Aanwijzing.’ Aki ta sigui un 
bista di e topiconan trata. 


Cambio Presupuesto 2022 
Conforme 
e 
ciclo 
presupuestario, 
Gobierno a presenta un Cambio di 
Presupuesto 2022 na Parlamento. Un 
par di luna atras ya caba Gobierno a 
informa Parlamento di e cambionan 
aki por medio di un ‘Nota di Fin di Aña’ 
den cual a indica ta cual ta e cambi- 
onan cu ta wordo proponi y den cual ta 
resalta cu e deficit ta wordo reduci di 
148 miyon florin pa 127 miyon florin. 
Manera conoci e deficit aki lo wordo 
reduci mas y lo yega bou di 113 miyon. 
E ultimo aki despues cu riba nivel 
‘bestuurlijk’ a keda acorda cu e deficit 
pa aña 2022 mester wordo reduci mas 
pa asina evita un ‘aanwijzing’ manera 
CAFT a conseha. 


RMR no a duna ‘Aanwijzing’ 
Durante e reunion Minister Maduro 
a toca e tema tambe di e instruc- 
cion ‘Aanwijzing’ cu CAFT a conseha 
Conseho di Minister di Reino RMR pa 
duna Aruba pa nos haci cambio na 


Presupuesto 2022. Riba e mesun dia 
cu a reuni cu CAFT, RMR a tuma deci- 
sion pa no duna Aruba e instruccion 
eynan. Di banda di Aruba tin un proceso 
caba ta tuma luga pa haci cambio na 
Presupuesto 2022 den cual ta tene 
cuenta cu mayoria conseho di CAFT 
y ya ta reduci e deficit grandemente. 
Na un punto aki tambe e mandatario 
a pidi CAFT pa trece claridad, ya cu te 
ainda e no ta conoci ta cual ta e cifra 
di deficit cu CAFT ta opina cu ta esun 
cu Aruba lo ta permiti pa por tin den 
aña 2022. E ultimo aki ta masha impor- 
tante ya cu henter e discusion riba e 
‘Aanwijzing’ pa Aruba tabata dirigi riba 
con grandi e deficit lo por ta pa aña 
2022. Falta di claridad riba e punto aki 
tambe a pone cu RMR no a duna Aruba 
un ‘Aanwijzing.’ 


Presupuesto 2023 ta cla pa wordo 
trata 
Minister Maduro a informa CAFT cu 
Presupuesto 2023 a keda entrega 
na tempo y ta cla pa wordo trata pa 
Parlamento. A presenta un concepto 
cu un deficit di 25 miyon florin, pero 
e mandatario a informa cu Gobierno 
lo presenta un ‘Nota di Cambio’ cu ta 
reduci e deficit aki mas y cu kisas lo 
por yega na un presupuesto balansa pa 
aña 2023. Depende con economia bay 
otro aña, lo por spera hasta un surplus 
chikito na fin di aña 2023. 


Landspakket, AZV y Impuesto 
Otro topico nan cu a wordo trata den 


e reunion cu CAFT tabata e reforma 
den cuadro di e Landspakket, riba 
tereno di AZV y di Impuesto. E manda- 
tario a informa cu e trabounan pa 
Landspakket ta bayendo hopi bon y 
cu recientemente Minister President 
tabata na Parlamento cu tur ‘trekkers’ 
pa brinda informacion amplio riba e 
trabounan haci. Pa locual ta trata AZV, 
e mandatario a referi na e presenta- 
cion detaya cu CAFT a haya di AZV den 
cual ta splica e cambionan haci. Riba 
e tereno di impuesto Minister Maduro 
a splica cu e introduccion di BTW na 
luga di BBO a wordo temporisa debi 
na falta di sosten politico induci pa e 
preocupacion pa e inflacion creciente. 
E mandatario a splica cu pa atende 
cu e realidad financiero a dicidi pa un 
‘Plan di Impuesto 2023’ den cual ta 
tene cuenta cu subida di entrada y 
compensacion pa e situacion di infla- 
cion. Minister Maduro a splica cu a pidi 
IMF y Banco Mundial pa yuda Gobierno 
atende cu e dos criticanan mas fuerte 
den comunidad contra introduccion di 
BTW na Aruba, cual ta ‘compliance’ y 
‘baha gasto di Gobierno prome’. Hunto 
cu IMF lo traha un plan pa mitiga ‘leak- 
ages’ den e sistema di impuesto y hunto 
cu Banco Mundial lo kier traha riba un 
‘Expenditure review’ den cual na forma 
detaya ta repasa e gastonan di gober- 
nacion di Aruba. Di e manera aki tur 
hende por ta adecuadamente informa 
y e debate politico y supervision finan- 
ciero lo por cana miho na bienestar di 
Aruba. 


Minister Maduro di Finansa ta informa: 


Reunion regular cu colegio di CAFT a tuma luga 
pa atende e puntonan di supervision financiero 

AWEMainta 
Local 
Diasabra, 12 November 2022 


D 
urante tratamento di Presupuesto 
2023, Minister di Finansa a entre- 
ga un Nota di Cambio pa asina cambia 
e deficit di 25 miyon pa un surplus di 
63 miyon florin cu ta ekivalente na 1%. 
Di e manera aki Aruba por cumpli cu 
condicionnan di supervision financiero 
y na Aruba como den Reino por tin e 
trankilidad y siguransa cu trabou serio 
ta wordo haci riba e tereno di finansa 
publico na bienestar di Aruba. 


Ultimo surplus tabata na aña 2019 
Minister di Finansa ta consciente cu 
ta importante pa Aruba por conoce 
un surplus mirando cu esaki ta para 
e crecemento di debe cu ya caba ta 
hopi halto na nos Pais. Pa e motibo aki, 
desde momento cu Minister Maduro a 
asumi e responsabilidad como manda- 
tario encarga cu Finansa na aña 2017, 
a traha na un manera serio pa por a 
yega na un surplus pa nos Pais. 


Na aña 2019 a logra esaki caba, pero e 
pandemia a cambia e panorama finan- 
ciero completamente. Asina mes a sigui 
traha na un manera serio y despues di 
3 aña di e pandemia, ta bay logra pa 
den aña 2023 Aruba por conoce atrobe 
un surplus cu ta cumpli cu locual a 
keda acorda den cuadro di e supervi- 
sion financiero na bienestar di Aruba. 


Entrada ta subi debi na crecemento 
economico 
E Nota di Cambio ta contene e siguiente 
cambionan: 
Basa 
riba 
e 
ultimo 
pronostico di e ‘Economic Outlook’ 
di Departamento di Economia, lo 
adapta e entradanan na e crecemento 
economico di 6,8%. Compara cu locual 
a keda entrega na Parlamento anteri- 
ormente, ta un subida di 1,7% riba e 
5,1% cu a wordo uza anteriormente. 
Esaki lo trece un entrada adicional di 
57 miyon florin. 


Introduccion di BBO/BAVP/BAZV na 
frontera 
Pa crea un ‘level playing field’ y teniendo 
cuenta cu e ineficiencia economico 
creciente, lo introduci cobransa di BBO/ 
BAVP/BAZV na momento di importa 
producto (handelsgoederen) na Aruba. 
E BBO na frontera aki ta premira di 
drenta na vigor 1 di juni 2023 y lo trece 
un entrada di 15 miyon florin. 


Introduccion di ‘Fondo pa Resiliencia 
y Innovacion’ 
E pandemia tabata tin un impacto 
serio riba e finansa publico y tambe 
riba e salubridad di nos Pais. Pa por 
ta bon prepara pa un otro eventual- 
idad, ta introduci un cobransa di 15 
dollar na cada bishitante di nos Pais 
cu lo bay den e ‘Fondo pa Resiliencia 
y Innovacion.’ E cobransa aki lo bin na 
luga di e ‘Aruba Travel Insurance.’ Di e 
entrada aki, 35% lo keda den e fondo y 


65% lo bay den caha di Pais Aruba. Pa 
aña ta premira di haya 25 miyon florin. 


Ta baha gasto di Servicio y Producto 
aun mas den 2023 
Banda di cambionan den entrada, ta 
corta 13 miyon florin extra na gasto 
den e post di Servicio y Producto di 
diferente Ministerio. E gastonan ta 
baha di 217 miyon pa 205 miyon florin. 


Trabou serio na bienestar di Aruba 
Cu e cambionan proponi den e Nota di 
Cambio, Presupuesto 2023 di nos Pais 
lo bay presenta un surplus di 1% cu ta 
ekivalente na 63 miyon florin. 
Di e manera aki ta bolbe mustra cu 
como Minister di Finansa nos ta haci 
un trabou serio na bienestar di Aruba. 
Minister Maduro ta gradici e team cu a 
traha incansablemente pa por a haci e 
cambionan necesario den Presupuesto 
2023. 
Danki pa kere den Aruba. 


Minister Maduro di Finansa ta informa: 


A entrega un Nota di Cambio pa logra un surplus di 63 miyon 
ekivalente na 1% di nos GDP den Presupuesto 2023 

AWEMainta 
Local 
Diasabra, 12 November 2022 


Diferente estudio haci a base di peticion di Gobierno di Aruba a 
demostra cu un subida di e tarifa di BBO cu 1.0% lo tin un impacto 
di 1.4% riba  inflacion compara cu e impacto di BTW cual ta entre 
5.3% te cu un “worst-case-scenario” di 9.9% cu un tarifa di BTW 
di 6% y 14%.   
  
Estudionan a demostra cu e impacto riba nos prijsnan di producto 
y servicio ta depende parcialmente riba e decision di comercian- 
tenan; si nan ta kita prome e BBO y abase di e prijs aki – sin BBO 
– ta aplica e tarifa nobo. Si no kita e BBO prome y aplica e tarifa 
nobo, ta premira cu esaki lo resulta den un inflacion mucho mas 
halto.   
  
Desaroyo internacional di prijsnan y e espacio di comerciantenan 
lo influencia e decision si lo ahusta e prijsnan pa e consumidor. Den 
un scenario unda cu comerciantenan no kita e BBO prome, asina 
yama un “worst case-scenario”, e impacto di BTW riba inflacion lo 
ta 9.9%. Den e scenario cu comerciantenan ta kita e BBO prome, 
e impacto di BTW riba inflacion lo ta 5.3%. Esaki ta e rango, den 
teoria, pero e realidad lo ta entre 5.3% y 9.9%. Expectativa ta cu 
algun comerciante si, y algun no lo kita e BBO prome.  
E realidad ta keda cu Gobierno di Aruba tin gastonan – entre otro 
di interes di debe – cu e mester cubri. Aki a bin cu e recomenda- 
cion cu lo mester subi BBO cu 1%. E calculacionnan a ser haci y ta 
indica cu subida di BBO cu 1% tin efecto inflatorio hopi mas abao 
di solamente 1.4% adicional.    
  
Minister Wever a declara cu abase di e estudionan aki, y e situacion 
actual, cu gobierno a haci un decision responsabel y prudente, y ta 
para tras di e decision aki tambe.  


Minister Geoffrey Wever: 


Inflacion internacional tin su 
impacto riba nos economia   


D 
urante e presentacion di Presupuesto 2023 Min- 
ister Geoffrey Wever a elabora ampliamente riba 
e efecto di desaroyo di prijsnan internacional riba e 
nivel di prijsnan di servicio y productonan na Aruba.   
Subida di prijsnan di servicio y productonan of infla- 
cion ta un topico di tur dia, door di su impacto riba nos 
cartera. E dependencia grandi di Aruba riba importa- 
cion di productonan ta nifica cu nos ta importa tambe 
e subida di prijsnan internacional. Esaki ta nifica cu 
nos productonan ta bira mas caro cu un caida den 
poder di compra como resultado.   
  
Den e ultimo proyeccion over con nos economia lo 
desaroya, Departamento di Asuntonan Economico ta 
premira un inflacion di 5.6% na 2022 y na 2023 un 
inflacion di 5.4%. E proyeccion aki ta basa riba un 
analisis profundo di e ultimo desaroyonan interna- 
cion y nacional door di nos expertonan.   
Durante e tratamento di presupuesto 2023 minister 
Geoffrey Wever a elabora na un manera amplio riba e 
impacto economico di introduccion di BTW compara 
cu un subida di tarifa di BBO. 

AWEMainta 
Local 
Diasabra, 12 November 2022 


E importancia di e BOA Diploma ta cu e ambtenaar awo tin 
un ‘opsporingsbevoegdheid’ specifico ariba e leynan y regu- 
lacionnan cu ta regarda su tarea specifico, esey ta encera cu 
e.o. e por investiga si algun delito a wordo cometi di manera 
cu e por traha un proces-verbaal of skirbi un boet. 


Dienst Warenkeuring en Hygiëne ta un departamento cu ta 
resorta bou di Departamento di Salud Publico y ta consisti di 3 
onderafdeling cu ta afdeling Waren, afdeling Sanitaire Inspectie 
y afdeling Foodhandlers cu ta encarga pa supervisa dife- 
rente ley e.o. Vergunningsverordening, Vergunningsbesluit, 
Warenverordening, Personeelsbesluit warenverordening, 
Landsverordening 
infectieziekten, 
Begrafenisverording, 
Crematieveordening, Landsverordening verzorgingshuizen 
y Landsverordening Beperking Tabakproducten. 


E instrumento aki esta e BOA Diploma ta fortifica e 
Departamento di Dienst Warenkeuring en Hygiëne den su 
funcionamento na momento cu mester actua ora cu tin 
incomplimento di ley. 


Di parti DVG un pabien n’e 8 personal di Dienst Warenkeuring 
en Hygiëne, cu a obtene e BOA Diploma: 
1. Mevrouw Ludmyla Y. Geerman; 
2. De heer Roberto A. Geerman; 
3. Mevrouw Shirley T. Williams-Spanner; 
4. Mevrouw Sylvette C. Croes-Ruiz; 
5. Mevrouw Edna S. Marsera-Sint Jago; 
6. De heer Gregory R. Vrolijk; 
7. De heer Patrick M. Laclé; 
8. De heer Alfred A.J. Geerman. 


Empleadonan di DVG a ricibi 
nan diploma como Bijzonder 
Opsporingsambtenaar 


F 
or di man di Minister di Turismo y Salud Publico, Minister Dangui Odu- 
ber y tambe docente di opleiding Bijzonder Opsporingsambtenaar mr 
Eddy Ras, diahuebs anochi 8 empleado di Dienst Warenkeuring en Hy- 
giëne a ricibi nan diploma como Bijzonder Opsporingsambtenaar (BOA). 
Esaki ta un logro grandi pa Departamento di Salud Publico, despues cu pa 
basta aña ta logra forma 8 empleado como BOA ambtenaar pa asina por 
supervisa y actua riba leynan cu ta regarda salud publico. 

P 
a di cinco dia consecutivo, e tres fraccionnan den oposi- 
cion a briya cu nan ausencia y esey sigur tabatin un im- 
pacto pa nan coleganan sinta n’e otro banda di sala. Shailiny 
Tromp-Lee, kende ta lider di fraccion di MEP a sa di expresa es- 
aki fuertemente. Tin di remarca un biaha mas cu e reunionnan 
cu a tuma luga e siman aki ta pa trata presupuesto di 2023, 
cual oposicion a nenga di participa durante di e reunionnan 
publico, cu e argumento cu e presupuesto presenta na parla- 
mento ta uno ilegal y cu nan ta nenga di forma parti di esaki. 
Durante di e dia aki, a trata ministerio di prome minister Evelyn 
Wever-Croes, como tambe esun di minister Xiomara Maduro. 


Manera cu por a scucha, e gobierno aki a sigui traha y awo, 
mediante dje nota di cambio cu a presenta por mira cu e deficit 
presupuestario di 25 miyon a keda traduci den un surplus di 
1%. Cas 63 miyon florin. Sigur esaki ta muestra di un tremendo 
trabao di ekipo. Cada un minister riba nan mes sigur minister 
di finansa tabatin un gran trabao realisa y e prome minister, cu 
ta encabesa full e ekipo aki. Tur hende a traha hopi duro riba 
diferente conseho, den diferente reunion, asesorando gobi- 
erno y mas cu tur cos, riba e presupuesto cu a trata den e 
dianan aki. 


UN MANCHA SCUR 
Ta trabao y logro grandi cu lastimamente ta keda tapa of miho 
bisa mancha p’e caso Avestruz cu tur hende ta papiando di dje 
den e dianan aki. Tromp-Lee a menciona cu un politico di AVP 
a trece un nubia scur den e sala di parlamento, riba gobierno, 
riba nos pais y riba nos hendenan. E casonan aki no ta yuda 
nada den e recuperacion di confiansa di pueblo cu tur como 
politico lo mester traha riba dje, pa gana esaki bek, pasobra 
e tristo realidad ta cu eyfo hopi ta pensa y hasta ta bisa cu 
tur politico ta corupto. Y esey pa Tromp-Lee ta inaceptabel. 
Pasobra esey sigur no t’e caso. 


UN PRUEBA GRAVE 
Mas y mas Tromp-Lee ta scucha y lesa dje caso Avestruz y no 


por conclui otro cu e situacion cu ta keda presenta cu echo y 
prueba ta uno hopi grave y di condena. Tin algun cos cu pa 
basta tempo tur hende conoce. Riba caya tur hende ta papia y 
comenta riba dje. Pero ora scucha tur cos un tra’i otro diahuebs 
den sala di corte, un hende por keda asombra con tin hende 
ainda por cana cabes na laira y sin ningun tipo di berguensa. 
Ta un berguensa pa scucha Benny Sevinger, un representante 
di pueblo por a faya nos pueblo barbaramente asina y horta 
of laga horta su pais di e magnitud aki. Un tristesa di marca 
mayor, Tromp-Lee a enfatisa. 


UNDA MIKE EMAN Y AVP TA 
Un cos cu pueblo mester cuestiona ta, unda Mike Eman ta para 
awe. Unda su partido AVP ta para awe. Pasobra ta sigur cu ta 
imposibel e lider di AVP no tabata sa kico tur tabata pasando 
bao di su nanishi. Y si dun’e mes e beneficio di duda, pueblo 
no por lubida e echo cu ora el a keda informa di nan, di tur e 
fechorianan aki, el a scoge pa brasa y sostene corupcion. El a 
dicidi di toch pone Sevinger riba su lista y urgi pueblo pa vota 
p’e. El a bisa cu hasta cu e mes lo a vota p’e. Y unda e tabata 
diahuebs. E no tabata den parlamento haciendo su trabao. E 
tabata den sala di corte sosteniendo Benny Sevinger? 
Diahuebs no a tende nada di sosten. “Unda esaki a keda,” e 
parlamentario a puntra. 
Pueblo mester realisa cu tur loke partido AVP a haci durante 
eleccion y campaña tabata pa beneficio propio y di beneficio 
partidario. E caso Avestruz sigur ta mustra di un otro resul- 
tado dje tremendo scol di corupcion di partido AVP y di Mike 
Eman. 


FIESTA 
Ta fiesta tabatin cu permiso, ontheffing, tereno, opties y tambe 
den nos companianan estatal. Mas cu claro no por lubida e 
fiestanan propio di Mike Eman mes. No por lubida su B-day 
celebration riba brug di hisa calidad di bida. Su conferenci- 
anan berde cu te dia di awe no a duna ningun resultado of crea 
beneficio pa nos pais. Pero si a costa nos un dineral. Sigur no 
por lubida su ego-tripping pisa, caminda a laga paga pa su cara 
sali den un revista internacional. Y asina por sigui menciona. 
Pero un cos Tromp-Lee ta convenci di dje. E ta hopi orguyoso 
di a y ta encabesando e gang aki y su partido. Mas cu tur cos, 
e tristesa, el a percura pa crea e mega debe cu te dia di awe, 
cu nos yiunan y nan yiunan lo tin di paga. 


INTEGRIDAD DI GOBERNACION 
P’esey mes durante tratamento di presupuesto diabierna, 
Tromp-Lee kier pa pueblo compronde miho pakico MEP a 
percura pa bin cu e parti di integridad den gobernacion. Pa 
concentra pa bin cu principio di integridad, transparencia y 
bon gobernacion como fundeshi di gobernacion, pa salva- 
guardia un nivel halto di calidad di gobernacion, e parlamen- 
tario a bisa. 


Shailiny Tromp-Lee (MEP): 


Gobierno a logra baha deficit di presupuesto 
te na 25 miyon florin pa otro aña 

N 
o ta un secreto cu globalmente 
tin un crisis energetico andan- 
do. E impacto di e aumento drastico 
den petroleo, gas natural y scarsedad 
di diesel ta preocupante y tin su efec- 
tonan inflatorio global y ta complican- 
do e recuperacion economico di hopi 
pais. Diesel su scarsedad ta masha 
preocupante mirando cu hopi truck- 
nan, auto, fabricanan, barconan, dife- 
rente tipo di vehiculonan y industria ta 
depende di e fuel aki pa nan operacion. 
Esaki lo por afecta e crisis economico y 
energetico global mas ainda. Hulanda 
ta sufriendo di e segundo prijs di gas 
di mas halto na Europa. Miles di Hulan- 
des no por paga e prijs di energia mas 
na cas y ta optando pa pasa friu e win- 
ter aki na nan cas. Esaki ta un gran re- 
alidad tur caminda na Europa y resto di 
mundo. 


Pregunta y contesta riba prijs di gas 
natural cu WEB lo paga durante 20 aña 
Pa e motibo aki mi a lansa basta 
pregunta durante di e reunion publico 
di dialuna, na minister Glenbert Croes, 
tocante di su maneho di energia. 


Un di e preguntanan 
importante tabata: 
Minister 
por 
splica 
Parlamento, 
mirando cu aworaki prijs di gas a subi 
enormemente globalmente, con e 
contract aki cu WEB Aruba N.V. a cera 
cu Eagle LNG ta beneficia nos pais? E 
prijs di gas cu nos a cera contract riba 
dje, lo keda substancialmente bao di 
e prijs internacional actual pa e dura- 
cion di 20 aña di e contract? Contesta: 
Eagle LNG lo bende WEB gas natural 
na e prijs di aña 2021 segun a acorda 
den e contract. Esaki ta conta pa e 20 
añanan di e duracion di e contract. Gas 
natural ta hopi menos costoso cu HFO, 


e ta hopi mas limpi pa medio ambiente 
y awor e ta bay sigura y contribui cu un 
produccion di coriente na un prijs hopi 
mas comodo pa WEB, cu na su turno lo 
bay traduci den un posibel mihor prijs 
stabiel pa pueblo pa loke ta trata awa 
y coriente. No lo mester hedge mas 
y no lo mester depende di e mercado 
instabil di petroleo. 
Esaki ta un bon noticia pa pueblo di 
Aruba! 


Pregunta y contesta riba loke falta ainda 
pa Eagle LNG cuminsa cu construccion. 


Un otro pregunta importante 
cu tambe mi a puntra 
Minister Glenbert Croes ta: 
Ta cual rapport falta ainda pa finalisa pa 
Eagle LNG por cuminsa construi e planta 
di Eagle LNG? Contesta: Solamente 
falta e environmental Impact Study cu 


ta cay bao di Dienst Natuur en Milieu 
(DNM). Den otro palabra Eagle LNG ta 
yegando na su fase final pa por keda 
cla cu tur e rapportnan cu e mester 
cumpli cu ne y asina nos ta spera cu 
pronto nan por cuminsa cu e traba- 
onan di construccion. 


For di cuminsamento mi a sostene e 
vision di e proyecto aki di Eagle LNG. 
Gas natural ta mas limpi y lo brinda 
stabilidad den e produccion di coriente 
na un prijs cu lo por beneficia pueblo. 
E crisis energetico a cuminsa ora cu 
Rusia a invadi Ukraina na Februari 
2022 mientras cu gobierno a firma e 
contract cu Eagle LNG na december 
2021, net un par di luna prome cu e 
crisis a cuminsa. Pa e motibo aki mi kier 
a finalisa ta felicita gobierno di a tuma 
e decision prome cu e crisis global aki 
a cuminsa lugar. 


Parlamentario Marco Berlis (MEP): 


E crisis global di energia ta confirma e bon decision 
di cuminsa opera WEB Aruba N.V. riba gas natural 
Minister Glenbert Croes ta splica con e contract aki lo beneficia pueblo grandemente! 

M 
inister Dangui Oduber a cuminsa 
cu su disertacion den parlamen- 
to diahuebs mainta, poniendo enfasis 
riba e ausencia di oposicion. Tur dies 
stoel tabata bashi. Por a spera ora cu 


sigui nan riba red social of den media, 
con nan ta expresa nan preocupacion 
p’e situacion na Aruba, e situacion fi- 
nanciero, costo di bida, e prijs di awa y 
coriente. Lo a spera cu nan lo a partic- 
ipa activamente den e debate, 
haciendo pregunta, expresan- 
do nan preocupacion. 
Pero a scoge, fo’i ora e 
proceso oficial di presupuesto 
a cuminsa, pa no traha. Pa no 
sirbi interes general di pueblo, 
pa no haci nan trabao cu nan 
ta wordo paga p’e. Pasobra 
pueblo ta paga nan pa controla 
gobierno. Nan mes ta bisa tur 
ora cu nan tarea principal ta pa 
controla decision di gobierno. 
Ora cu e presupuesto a wordo 
manda pa parlamento, gobi- 
erno no a ricibi ni un pregunta 


di oposicion, pasobra segun nan, e 
presupuesto ta uno ilegal. 
Un presupuesto cu gobierno a presenta, 
cu muy probablemente lo logra te hasta 
un surplus rib’e presupuesto 2023. E 
presupuesto aki, segun oposicion ta 
ilegal y p’esey nan no a participa n’e 
proceso y nan no a haci ni un pregunta. 
Ta hopi lamentabel con un oposicion, 
cu ta asina preocupa cu e situacion na 
Aruba, ora nan ta haya oportunidad pa 
haci pregunta, nan no ta hacie. 
Ora tin e reunionnan publico cu henter 
e gabinete ta bin, tur minister t’ey 
presente pa papia riba nan maneho, 
riba nan vision, riba e presupuesto cu 
ta presenta, un biaha mas nan ta scoge 
pa ta ausente. Por mira nan ta drenta 
mainta firma, nan ta bay sconde un rato 
den oficina, nan ta bay live riba social 
media pa informa pueblo cu nan t’ey 
presente, pero realmente nan no t’ey. 
Ni un dia nan a presenta den sala di 
parlamento, ni un dia nan a participa. 
Loke nan ta haci ta firma, bay live riba 
social media y despues bay cas. 


D 
urante e tratamento di Presupuesto 2023 den Parla- 
mento di Aruba, Minister Maduro di Finansa a splica cu 
Gabinete Wever-Croes ta mustra seriedad den gobernacion 
y ta logra reduci e deficit ocasiona pa e pandemia y ta yega 
atrobe na un surplus pa Aruba. 


Surplus na aña 2019 
Minister Maduro a trece dilanti cu na desde cu Gabinete 
Wever-Croes a yega na mando, trabou serio a wordo haci 
riba e tereno di finansa publico pa asina por a recupera e 
credibilidad financiero di Aruba. Cu Hulanda a yega na un 
Protocol na november 2018 y caba na fin di aña 2019 ta 
logra yega na un surplus chikito di 4 miyon florin. Un logro 
ya cu na e momento eynan ta despues di 12 aña un Gobierno 
di Aruba ta yega na un situacion di surplus pa Aruba. 


E deficit produci pa e pandemia ta bira un surplus pa aña 
2023 
Pa aña 2020 Gabinete Wever-Croes a premira un surplus di 
46 miyon florin, pero e pandemia di Covid-19 a presenta y 


cambia e panorama financiero pa un deficit di 1028 miyon 
florin. A traha duro y na un manera serio pa e añanan cu a 
sigui keda baha e deficit mas cu por. Aña 2020 a cera cu 
un deficit mas chikito, di 764 miyon florin. Den aña 2021 a 
reduci e deficit na 534 miyon. Na aña 2022 a presenta un 
deficit na prome instante di 148 miyon y awo cu Cambio di 
Presupuesto 2022, ta bay reduci e deficit aki te na 92 miyon 
florin. Pa aña 2023 Gabinete Wever-Croes a presenta un 
presupuesto cu un deficit di 25 miyon florin y awo ta logra 
pa cambia esaki pa un surplus di 63 miyon florin. 


Minister Dangui Oduber ta lamenta 


Oposicion ta scoge pa spijbel na luga 
di sinta haci nan trabao den parlamento 


Minister di Finansa ta informa riba Presupuesto 2023: 


Gabinete Wever-Croes ta logra reduci e deficit di e pandemia 


Y ta yega atrobe na un surplus pa Aruba 

D 
urante tratamento di presupuesto 2023, Minister 
Glenbert Croes a elabora riba e pregunta haci na su 
persona relaciona cu e proyecto di solar park na Aruba 
Airport Authority (AAA). Minister Croes a splica cu en 
realidad di punta di bista estetico, e proyecto aki ta uno 
bunita, ta duna sombra etc. Pero di punto di bista eco- 
nomico, e no tabata e miho opcion pa ELMAR Aruba NV ya 
cu tabata mas barata pa cumpra electricidad di ELMAR cu 
for di e parke Solar di AAA. 


E mandatario a splica den tur transparencia cu na 
momento cu gobierno recientemente mester a ahusta e 
prijs, e ora apenas e solar park a bira 2 cen mas barata cu 
e coriente cu ELMAR ta cumpra for di WEB. Pero esaki ta 
un desaroyo recien paso tur e tempo prome cu a ahuste 
recien, ELMAR a cumpra e electricidad di e solar park na 
aeropuerto na un prijs halto y pa por a bende na pueblo, 
ELMAR mester a subsidia e prijs y absorba e perdida. Basa 
riba e pregunta cu si e proyecto di solar park na aero- 
puerto tabata fit e “business model” di ELMAR, e contesta 
ta no, Minister Croes a termina bisando. 


M 
ester bisa cu e ultimo añanan tin 
un necesidad grandi pa perso- 
nanan cu kier bira maestro den ense- 
ñansa pa mucha di 4 pa 12 aña. Esey ta 
un estudio cu tin tur aña y loke ta pro- 
duci cada biaha ta net of net niet/net 
wel, cu ta cubri e cantidad di maestro. 
Pero ta un estudio cu tin necesidad p’e 
te aworaki, ta loke director di enseñan- 
sa inicial, Berthson Boekhoudt, a men- 
ciona. 


RETO 
Segun Boekhoudt, esaki ta un profe- 
sion cu antes e tabata algo cu tabata 
hopi mas respeta den comunidad mes 
y tabata un profesion, cu como hende 
na cas ta ‘look up to’. Esey a cambia 
cu tempo y a bin hopi otro profesion 


tambe. Antes tabatin cierto profesion 
so. Awo tin asina tanto profesion cu 
kisas no ta mira cu esaki ta asina inte- 
resante mas. 
Maestro ta un profesion cu mañan lo 
bo yuda guia full un generacion nobo. 
Tin cu wake cu e ta un tipo di profesion 
pionero, den un manera di bisa, cu tin 
hende ta sinti cu ta algo cu e kier. Esey 
ta loke Boekhoudt ta haya bunita. 
Durante e estudio mes, tin hende ta 
drenta cu cierto duda, pero ta desa- 
roya asina bon cu nan mes tin ora no 
por kere con nan mes a desaroya y con 
nan a haya e smaak p’e tipo di profe- 
sion aki. 
Boekhoudt ta invita tur hende cu ta 
duda, cu ta bisa cu por ta e por ta 
algo p’e, pa bin dialuna awo, dia 14 di 


november durante e opendag na IPA 
y kita e duda ey. Hopi biaha durante 
e proceso, ta mira n’e studiantenan 
cu nan ta crece asina hopi y cu nan ta 
haya un smaak den e profesion, con pa 
yuda mucha. 


E ta sigui menciona cu tin cu corda, cu 
no ta simplemente splica un materia, 
pero ta consehero, ta un guia, ta riba 
diferente aspecto y si gusta un di e 
partinan ey, por desaroya e otro parti 
tambe. 
Boekhoudt ta kere cu esey ta algo cu tin 
ora tin hende tin e bista di e maestro di 
antes of loke cu nan mes a experencia. 
Pero mundo a cambia. Mescos cu tin 
hopi profesion, den e profesion aki tin 
hopi desaroyo y cos nobo. 


Berthson Boekhoudt (IPA): 


Tin un necesidad pa maestro di enseñansa primario 


Minister Glenbert Croes: 


E proyecto di solar park na AAA no tabata fit e 
“Business Model” di ELMAR 

Alabes ta trahando ariba introduccion di Vertrouwenspersonen 
Integriteit, Interne Onderzoekers, y e Landsverordening. Pa loke ta trata 
contractnan di servicio, conoci como Dienstverleningsovereenkomsten 
(DVO’s) y Overeenkomsten van Opdracht (OVO’s), Minister Arends a 
presenta richtlijnen pa regula y preveni mal uzo di e tipo di contractnan 
aki. 


E ‘Richtlijnen voor het aangaan van overeenkomsten van opdracht’ a 
wordo aproba den ministerraad y ta valido pa tur ministerio. Minister 
Arends a pone nan ter inzage den Parlamento. Pronto lo trata e 
Gedragscode Ministers den ministerraad. 


Otro proyectonan cu a wordo menciona: 
• Aruba Integrity Strategy, un plan riba escala grandi pa coordina 
implementacion di proyectonan relaciona cu integridad di pais Aruba. 


• Active Transparency Project, actualmente esaki ta plania pa lansa 
prome cu e aña caba. Un proyecto pa structuralmente y activamente 
percura pa mas transparencia gubernamental. 


• Integrity Week, un siman di conscientisacion pa promove integridad 
y preveni corupcion. E meta ta pa enfoca riba e derecho y responsabi- 
lidad di cada ciudadano pa cu esaki. 


Minister Arends ta enfatisa cu mester cuminsa haci e esfuersonan 
necesario pa por hiba nos den e direccion di haci procesonan guber- 
namental transparente. “For di mi ministerio, nos ta trahando ariba 
esaki por medio di digitalisacion. 
Haciendo procesonan gubernamental transparente pa un y tur, cu lo 
por preveni actonan coruptivo y iregular”, Minister Arends ta reac- 
ciona. 


Minister Ursell Arends: 


Pa atende cu Integridad, mester un base legal 


Tin proyectonan andando cu ta esencial pa porfin tin un caminda legal pa cana 
P 
a sea integro ta exigi un base di moralidad 
pero pa atende cu (falta di) integridad ta exi- 
gi un base legal. Durante siman Gobierno di Aru- 
ba a cuminsa trata e presupuesto 2023 den Par- 
lamento di Aruba. Minister Arends tabata tin e 
oportunidad pa trece aclaracion riba presupues- 
to di su ministerionan cual ta Transporte, Integ- 
ridad, Naturalesa y Asuntonan di Adulto Mayor. 
A contesta diferente pregunta di Parlamentari- 
onan presente y por bisa cu e tema cu a resalta 
ta e tema di integridad y locual cu Bureau Integ- 
riteit Aruba (BIA) y Ministerio di Integridad a bin 
ta traha ariba. 


Un di e proyectonan recien ta e Congreso 
Consultativo di Corporate Governance cu tin 
como meta pa duna splicacion tocante e concept 
Landsverordening Corporate Governance y e 
concept Code Corporate Governance. Cu ta 
incluistakeholders y otro interesadonan cu a 
participa den e proceso. Esaki ta un ehempel di 
democracia participativo, algo cu ta cuadra cu 
e vision di Minister Arends. Parlamento a wordo 
informa di e proceso aki y a ricibi tur documento 
relevante. 


Un di e tareanan di BIA ta pa provee cursonan 
relaciona cu integridad. Den e cuadro aki BIA 
recientemente a tene un curso exitoso pa direc- 
tornan. 

C 
u hopi alegria y ambiente awe nos 
ta habri nos temporada di Carnaval 
atrobe despues di 2 aña sin por a cele- 
bra manera custumber. Yessss, Carnaval 
69! Covid a bin cu su retonan y a dicidi 
pa henter mundo otro, pero e aña 2023, 
SMAC ta sigura di pone ambiente, aki 
aya, riba’bou y den dje pa tur cu a haya 
falta di celebra carnaval! 


Pa nos recorda e trayectoria di nos jingle 
Sra Krozendijk tabata e persona cu a 
skirbi nos jinglenan for di 1987 pa 9 aña 
largo. Na aña 96 Ruben Garcia a tuma 
esaki como su responsabilidad. Durante 
di añanan di e jingle di Sra Krozendijk , 
Hildward Croes y Ivan Quandus, a haci 
e areglo pero tur riba iniciativa di a di 
Ruben. Carnaval 66 tabata e ultimo jingle 
cu Ruben a presenta riba 11-11 di 2021. 
E aña aki ta marca 25 aña di e patrocinio 
di RBC y di Ruben Garcia su di 26 Jingle 
dedica na e Carnaval di Aruba. 


Ayera mainta pa exactamente 11:11:11 
SMAC y RBC a lansa Jingle oficial pa 
Carnaval 
69, 
Sra 
Farah 
Hardeveld 
managing director di RBC a hiba 
palabra mescos cu Darren van Ommeren 
Presidente di SMAC y Inky Richardson 
vice president di MUSICA. E jingle manera 
ta tradicion su letra a keda den man di 
nos legendario Ruben “Scorpio” Garcia 
qepd. 


El’a keda presenta pa e hoben artista 
y cantante “Freddy Rasta”. Encarga 
cu ingenieria di zonido y mastering 
“Skyblack” , areglo instrumental y 
produccion a wordo haci pa Marver. 
SMAC y RBC ta sumamente honra cu e 
presencia di Famia Garcia presente awe 
mainta na lansamento di e jingle. Un 
danki di curason na Massive Brassband 
Internacional, NLG Dancers tur figura 
carnavalesco, High Performance, DJ 
Vibes y Enzo Koolman. 


RBC y SMAC a presenta Jingle di 
Carnval 2023 awe riba 11-11-2022 

D 
iahuebs anochi a tuma lugar un 
ceremonia special na Surf Side 
Marina, caminda 8 empleado di Di- 
enst Warenkeuring en Hygiene (DWH) 
a ricibi nan certificado di Bijzonder Op- 
sporingsambtenaren (BOA) despues di 
a completa e opleiding Buitengewoon 
Agent van Politie. 


Departamento di DWH ta un depar- 
tamento 
cu 
ta 
resorta 
bou 
di 
Departamento di Salud (DVG) y ta 
consisti di 3 subdivision cu ta afdeling 
Waren, afdeling Sanitaire Inspectie 
y afdeling Foodhandlers. Durante e 
periodo di october 2021 te cu mei 
2022, 8 personal a sigui e opleiding 
di BOA. E personalnan aki mester a 
hasi algun test e.o. psychologische 
test, aantecedentenonderzoek, verk- 
laring van Goed Gedrag etc. pa por a 
wordo acepta n’e opleiding, di cual tur 
8 personal e a wordo admiti. 


E formacion basico di Buitengewoon 
Agent van Politie ta pa haya conoce- 
mento general ariba algun derecho y 
conocemento specifico ariba diferente 
delito penal, sancion y reglanan den 
proceso di derecho penal. Cu e certi- 
ficacion aki ta fortifica e departamento 
den su funcionamento na momento 
cu mester actua ora cu tin incompli- 
mento di ley. Ley cu ta wordo super- 
visa ta e.o. Vergunningsverordening, 
Vergunnings-besluit, 
Warenverorde- 
ning, Personeelsbesluit warenverorde- 
ning, Landsverordening infectieziekten, 
Begrafenisverording, 
Crematieveor- 
dening, 
Landsverordening 
verzorg- 
ingshuizen. 


E proposito di e curso tabata pa 
capacita nos inspectornan den salud 
publico pa mantencion di orden publico 
y siguridad. Awor e ambtenaar cu tin 


un opsporingsbevoegdheid specifico 
ariba e leynan y regulacionnan cu ta 
regarda su tarea, por investiga si algun 
delito a wordo cometi di manera cu e 
mes por traha un proces-verbaal of 
skirbi un boet. 


Minister Oduber a duna un pabien na 
tur e 8 personal di DWH cu a obtene nan 
BOA Diploma; sra. Ludmyla Y. Geerman, 
sr. Roberto A. Geerman, sra. Shirley 


T. Williams-Spanner, sra. Sylvette C. 
Croes-Ruiz, sra. Edna S. Marsera-Sint 
Jago, sr. Gregory R. Vrolijk, sr. Patrick 
M. Laclé y sr. Alfred A.J. Geerman. Tur 
a wordo gradici pa nan tempo y dedi- 
cacion pa e trabou cu nan ta haci tur 
dia, pero sigur tambe pa cu e logro di e 
curso aki. Paso e conocemento ricibi ta 
importante pa nos por progresa como 
pais y tambe pa sigura e calidad di 
siguridad di tur nos ciudadanonan. 


Minister Dangui Oduber: 


Ocho empleado di DWH a termina opleiding 
di Buitengewoon Agent van Politie 

D 
en presencia di famia 
y coleganan di Funda- 
cion Facilidadnan Deporti- 
vo (FFD), a despedi di Vil- 
ma de Cuba, cu awor en ad- 
elante lo disfruta di un pen- 
sioen bon mereci. Vilma a 
fungi como werkster y ta- 
bata encarga cu Compleho 
Deportivo Simeon Antonio 
y Compleho Deportivo Yara. 
Vilma a drenta servicio 2 di 
april 2007 na Fundacion Lot- 
to pa Deporte y 1 april 2012 
a pasa over pa FFD, y ofi- 
cialmente a sali for di servi- 
cio dia 31 di october 2022. 
Pues un total di 15 aña y 
mey demostrando un gran 
empeño 
den 
su 
trabou. 
Despues di algun bunita pal- 
abra di gerencia di FFD a haci 
entrega di un regalito na Vil- 
ma como muestra di gratitud 
y aprecio. FFD no solamente 
ta perde un gran empleado, 
pero mas cu tur cos un su- 
per bon persona pa su de- 
mas coleganan. 
FFD ta desea Vilma hopi salud 
pa e disfruta di su pensioen. 


Vilma de Cuba a baha cu pensioen di FFD 

D 
iasabra ultimo, Aruba den su totalidad a haya un black- 
out pa varios ora. Durante e presentacion di Gang di 
Arte cu a tuma lugar den Aruba Art Fair, diripiente a sosode 
un total blackout. No obstante, danki n’e generatornan di 
ELITE Productions tur e evento a keda normalisa den e cay- 
anan. Musica, danza y varios bon pop-up restaurant spe- 
cial Marhaba Aruba a percura p’e bishitante sintie na cas y 
no kier a bay cas. Den e galerianan tur tabata drenta cu nan 
flashlight pa por aprecia e artenan y hasta masha hopi arte 
a wordo bendi. 


Aruba Art Fair e aña aki bao di e guia di e curator Renwick 
Heronimo, a conta cu un destaho di arte contemporaneo. 
Galerianan tabata luci e bunita coleccion di Sticusa y tambe 
e pinturanan di e mihor coleccionnan di stampia den tur e 
añanan. Un gran cantidad di artistanan cu pa masha hopi 
tempo no a expone a haya nan caminda pa Aruba Art Fair y 
tabata hopi entusiasma y ta yena di plannan pa sigui pinta 
di awor en adelante. 


Grandinan manera Nigel Matthew ta sinti cu e por bolbe 
pinta y dedica na Arte, despues di un temporada largo di 
luto. Miranda Gielen ta un di esunnan cu semper ta participa 
y ta yega na bende tur su obranan fantastico. 
Alydia Wever, Mo Mohammed Y Vanessa Paulina ta entre 
esunnan cu a trece varios obranan grandi cu a acapara 
masha hopi atencion di e bishitante. 
Yahaira Maduro, diseñador, pintura cu un sistema unico di 
crea un erupcion di color fantastico a mira un di su pintura 
gigantesco cambia di hogar, na momento cu un collecio- 
nador a tuma e obra pa decora y duna un mensahe special 
na esunnan cu ta bishita su negoshi. 
Damilice Mansur tambe a trece su beyesa di arte pa despleha 
na bista di e bishitante. Orguyoso semper di su fineza y su 
amor pa creacionnan unico. 
Paul Wong, sigur tabata un di e favoritonan pa su diversidad 
y su trabao excepcional. 
Diadomingo e Art Fair a haya un otro desapunto dor di e mal 
tempo. Un derumbe di awa torrencial cu a dura por lo menos 
un ora e percura pa un cancelacion ya cu no ta factibel pa 
tin tanto waya di coriente den e cayanan, mientras e bishi- 
tante ta can rond. 


Ta p’e motibo aki cu e organisadonan ta habri tur e galeri- 
anan pa e diabierna y diasabra aki. Desde 7or e cayanan lo 
bisti di nan mihor vestuario pa yama tur amante di arte un 


biaha mas bon bini. Aruba Art Fair 2023 ya ta den prepara- 
cion y lo tuma lugar den e siman di 4 pa 10 di September 
2023. 


Un danki special ta bay na Mondriaan Fonds Caribisch 
Gebied, Unoca Aruba, Prins Bernard Cultuur Fonds y Aruba 
Tourism Authority Sui Generis pa nan sosten. 
Pa mas informacion bishita www.arubaartfair.com of bishita 
Galeria ArtisA den Promenade. 


Aruba Art Fair 2022 


Dos dia di open galleries e weekend aki 


Despues di varios contratiempo cu fayo di coriente y awa sero 

S 
iglo XXI ta caracterisa pa digitali- 
sacion y innovacion na nivel glob- 
al. Digitalisacion ta cambiando mundo 
ya cu e ta cambia nos forma di biba y 
traha pa manera mas eficiente. Digital- 
isacion ta hopi importante tambe pa 
preserva y haci accesibel nos herencia 
cultural. 
Den cuadro di esaki Minister Xiomara 


Maduro ta presenta dos programa 
durante cual lo brinda informacion 
tocante trabounan cu a y ta wordo haci 
pa salvaguardia e coleccion di Pais 
Aruba. 
Minister di Cultura ta informa cu 
Biblioteca Nacional Aruba y Archivo 
Nacional Aruba y UNOCA ta trahando 
conhuntamente pa asina yega na un 


Plataforma digital di nos coleccion 
nacional di Aruba. Durante e prome 
programa aki, sr. Peter Scholing di 
Biblioteca Nacional Aruba, sr. Raymond 
Hernandez, sr. Edric Croes y sr. Johny 
van Eerden di Archivo Nacional Aruba 
lo elabora riba e trabounan haci di 
digitalisacion pa pone e informacion 
accesibel pa tur hende. 
E prome programa di ‘Haci nos Herencia 
Cultural accesibel’ lo wordo pasa 
dialuna dia 14 di november pa 7’or di 
anochi na TeleAruba y diamars, dia 15 
di november pa 8’or na DiarioTV. 


D 
urante tratamento di presupuesto 
2023, Minister di Energia Glenbert 
Croes a elabora riba e oportunidad cu 
Aruba tin pa re-desaroya e zona gran- 
di di e refineria. Minister Croes a spli- 
ca cu un di e misionnan di gobierno ta 
pa pone e proyecto di hydrogen riba 
e zona di refineria como parti di dfer- 
ente proyectonan cu lo bay bin. Aruba 
ta desea di bira e hub di hydrogen p’e 
region Caribense y p’esey gobierno ta 
sali busca y crea condicionnan via cual 
lo por logra e proyectonan aki pa bin 
Aruba. Apesar cu e cierre di e refineria 
tabata tin un impacto economico gran- 
di riba e isla, awe toch Aruba tin un 
zona grandi disponibel cu por wordo 
re-desaroya. 


Mirando e grandura di e zona di e 
refineria, gobierno lo por bin cu dife- 
rente proyectonan, manera un waf 
industrial, waf turistico, Eagle LNG, e 
“tank storage” cu ta bay wordo reactiva 
y e proyecto di hydrogen. Actualmente 
refineria tin un bida limita. 


Minister Croes tambe a informa di 
companianan grandi cu tin interes den 
desaroya y inverti riba proyectonan. 


Companianan manera Eagle LNG na 
unda cu e impacto riba e economia ta 
visibel. Enbes di tin un compania cu 
tur cos, lo tin varios compania cu lo ta 
invertiendo den nos economia. 


Un di e aspectonan fundamental pa 
Minister Croes ta e credibilidad di e 
companianan cu ta interesa pa inverti 
den economia di Aruba. 


Plan di desaroyo di e gobierno actual 
pa cu e zona di e refineria ta grandi, y 
por tin un impacto mas grandi cu loke 


tabata tin anteriormente. E zona ta 
asina grandi cu e lo por wordo desa- 
roya pa turismo, comercio of condo- 
minio. 


Gabinete Wever-Croes su mision ta, pa 
e desaroyo ta forma parti di e deseonan 
e comunidad. Un di e deseonan di 
Sanicolas Business Association ta 
pa por bin un corridor. E desaroyo di 
area di “downtown” tambe lo wordo 
teni na cuenta. Mas importante ainda 
ta cu loke no wordo uza mas lo wordo 
haci limpi pa otro desaroyonan por 
tuma hogar. Lo tin diferente proyecto 
di energia cu hunto lo representa un 
inversion grandi, brindando perspec- 
tiva pa futuro. Segun expertonan, ki 
proyecto cu bay eyriba mester opera a 
base di gas cu lo reduci e “carbon foot- 
print” pa mas di 80-90% cu lo mehora 
calidad di bida di nos ciudadanonan. 


Gabinete Wever-Croes II ta haciendo 
su maximo esfuerso pa traha na bien- 
estar di pais Aruba, buscando inver- 
sionistanan pa inverti den e economia, 
cuidando e medio ambiente y mehora 
e calidad di bida pa e comunidad di 
Aruba. 


Minister Glenbert Croes: 


Plan di desaroyo p’e zona di refineria lo tin 
un impacto economico grandisimo pa Aruba 


Minister Xiomara Maduro ta presenta 
otro programa informativo ‘Haci nos 
Herencia Cultural accesibel!’ 

M 
anera semper Marcia ta cla pa atende diferente invi- 
tacion di Carnavalnan, Congreso di FECC y FECC Dies 
Natalis. E aña aki despues di Covid, Marcia a atende e di 43 
Congreso di FECC na Petange Luxemburgo unda el a topa 
cu Franklin Ridderstaat di FECC Aruba. Durante Congreso di 
FECC buki Biografia di Henk van der Kroon a wordo presenta 
oficialmente, cu ta un Proyecto di Marcia Stamper y skirbi pa 
Vanja Oduber d.f.m. Miembro Donald Croes di FECC Aruba 
a haci hopi falta. Danki p’e bunita t-shirt di FECC Aruba cu 
Donald a laga traha pa Marcia na Aruba. Por mira potret di 
Carnaval nan unda cu Marcia a representa Aruba Boluntari- 
amente cu Amor Patrio e aña aki 2022. 


Tabata 1 siman na cada Carnaval. Na Vrnjacka Banja Serbia 
tur dia Marcia a presenta cu su trahe di Carnaval y su bandera 
chikito di Aruba y su custumbrando sherp di Aruba. Na unda 
cu cientos di potret nan a wordo saca hunto cu su amigo 
Igor di FECC Italia! Tambe Marcia a duna hopi splicacion 
tocante Aruba. Na Leskovac Carnaval Marcia tabata e unico 
persona cu a duna su show su so  pa Aruba riba  ritmo Soca 
di Aruba y a bira masha popular y tur momento e Alcalde di 
Leskovac Serbia tabata pendiente di dje. 


Marcia a haya sorpresa ora el a drenta Municipio di Rotterdam 
y a topa cu amigo Manfred Feko Gomes di Corsou durante 
V.I.P di Zomercarnaval . Invitacion nan pa otro aña ta hopi 
pero lastima cu Marcia no por cumpli cu tur. Pa otro aña 
2023  e tin varios invitacion  caba. Algun Marcia lo atende cu 
su grupo di Carnaval “Aruba Ariba” den compania di su acto 
primo Rossini van Wijk y Clive Paesh tambe di Aruba cu ta e 
president nobo di FECC Der Nederlanden . 


Luna pasa Marcia a introduci 3 miembro nobo di Republica 
Dominicana pa miembro di FECC. Y awo el a introduci un 
otro persona miembro di Republica Dominicana. Nan ta inge- 
niero, abogado, president di Carnaval di La Vega y trahado 
nan di Republica Dominicana y organisado di Carnaval di 
Punta Cana. Republica Dominicana ta bay ta candidato otro 
aña y aki 2 aña pa Host e Congreso di FECC na Punta Cana. 


Marcia ta invita p’e Carnaval di Punta Cana februari 2023 y 
el a invita un persona masha conoci y 2 miembro di FECC 
Int’ Board. Marcia a laga  pidi e.o un bishita na Municipio 
di Santo Domingo pa delegacion di FECC. Tambe Marcia tin 
contacto cu un Brass band di Aruba y el a percura pa nan 
haya invitacion. Gruponan Internacional cu lo participa na 
Carnaval di Punta Cana 2023 ta di Spaña, Miami, Colombia 
y Aruba! 


Marcia ta yudando amigo Boi Antoin di Boneiro cu entrev- 
istanan e.o den Bario nan di Brazil pa un programa special 
dedica na Aruba. Su entrevista e.o tocante su grandinan 
Stamper y Krozendijk ta keda pa ultimo! 
Tabata un placer grandi pa Marcia comunica cu Pueblo stima 
di Aruba Cuindamento cu bon deseo den e Don di Paz di Dios 
Creador, Amen! 


Marcia Stamper Dama di Norma y Balor Herencial di Aruba. 
FECC CARIBBEAN /AFFAIRS. 
FECC Der NEDERLANDEN. 
Reina di Carnaval di Caribe oficial fo’i 1999. 


Un feliz Apertura di Temporada di Carnaval 
11 di 11 pa 2023 despues di Covid na Aruba 

K 
ozlov Dance Academy lo bay tin 
dos presentacion di e ballet clas- 
ico di Pasco “The Nutcracker “ na Cas 
di Cultura, riba diasabra 3 di december 
pa 7:00pm y diadomingo 4 di decem- 
ber pa 3:00pm. 
E elenco di e ballet Australiano a 
presenta e produccion di Kozlov Dance 
Academy ‘The Nutcracker’ pa prome 
biaha den ‘The Sydney Opera House’ 
na 1981 bou direccion di Leonid 
Kozlov, director actual di Kozlov Dance 
Academy, cu ta ex bailado principal di 
e companianan tan renombra , Bolshoi 
ballet di Moscow , Russia y New York 
City Ballet. 


Como 
director 
di 
Kozlov 
Dance 
Academy , Leonid Kozlov a sa di captiva 
e publico na Merca y Aruba desde aña 
1993 cu su coreografianan extraordi- 
nario acompaña pa musica inolvidabel 
di Tchaikovsky cu trahenan y decora- 
cion di scenario luhoso den e tayer di e 
teatro di e Bolshoi Ballet. 
E 
studiantenan 
di 
Kozlov 
Dance 
Academy lo bay desplega diferente 
rol, desde e rol principal di “Clara” te 
cu “ The Snowflakes “, cu nan ta bay 
baila riba spitzen. Sigur cu nan lo 
haci un impacto riba e comunidad di 
Aruba, cu nan elegancia y profesion- 
alismo . Kozlov Dance Academy ta den 
su di noveno temporada riba nos isla 
y ta sigui educa e studiantenan cu un 
calidad halto di ballet clasico. 


“The Nutcracker “ t’e introduccion 


perfecto di ballet clasico. E presen- 
tacion aki ta apto pa mucha di 3 aña 
bay ariba y ta un espectaculo ideal pa 
celebra e dianan festivo. 


Ticketnan ta 35 Afl y ta obtenibel 
na Van Dorp Bookstore, Dakota, na 


Kozlov Dance Academy, cu ta situa na 
Vondellaan 19- D y na Cas di Cultura. Pa 
mas informacion por yama 564-2670 
of por bishita www.kozlovdance.com . 
Pa keda actualisa riba tur e prepara- 
cionnan p’e presentacion, sigui nos 
riba facebook. 


Ticket di entrada p’e show di “The Nutcracker” 
di Kozlov Dance Academy ta na benta 


Santo Rosario n’e monumento di 
“Inmaculada Curason di Maria” na Sta.Cruz 


GRUPO di Oracion “Inmaculada Curason di 
Maria” ta recorda tur debotonan di Mama Maria 
cu Diadomingo 13 di november, ta reuni pa 
5.30or di atardi n’e Monumento di Inmaculada 
Curason di Maria na Sta. Cruz. Ta resa rosario 


prome cu Santa Eucaristia di 6.30or pm. 
Ta invita tur hende pa bin resa misterio Glorioso. 
Tur prome diasabra di luna atardi tambe 
ta resa n’e monumento, di Inmaculada Curason. 
Dos bes pa luna tur hende ta Bon Bini. 

D 
espues di a sigui traha riba e precondicionnan y ta com- 
pletamente prepara, dia 17 di november 2022 e exper- 
to di University of Missouri–Kansas City Institute for Human 
Development (UMKC-IHD), Dr. Kelly Hantak a regresa Aruba 
pa conhuntamente cu Anouk Eman, cu ta lider di proyecto 
pa DMH, finalisa e prome fase di e Proyecto Piloto. E meta di 
e proyecto aki ta pa crea e sistema di Intervencion Trempan 
pa e muchanan cu necesidad special den centro di cuido di 
mucha na Aruba. Despues di 18 luna largo a sinta cu varios 
profesional di diferente gremio, cu tambe ta forma parti di; 
Plataforma Intervention Trempan Aruba (PITA) y asina den 
colaboracion cu nan y cu Ministerio di Asuntonan Social y 
Husticia yega na un sistema Intervencion Trempan, cu lo bay 
cuminsa su trayecto di pre-ehecucion den e centronan di 
cuido di mucha na Aruba den 2023.  


Dr. Kelly y Anouk Eman ta entregando e di dos rapport oficial 
na final di december 2022 cu tur e investigacionnan haci 
durante e 18 lunanan largo, como tambe e resultadonan 
di e evaluacion (assessment). Anouk hunto cu Dr. Kelly 
a evalua profesionalmente un total di 12 mucha, uzando 
DAYC-2 assessment tool. Esaki ta un herment di evaluacion 
masha popular y uza p’e profesionalnan na Merca, netamente 
p’e muchanan di 0 te cu 5 aña y 11 luna, cu tin un posibel 
retraso den e siguiente dominionan: cognitivo, comunica- 
cion, desaroyo socio-emocional, desaroyo fisico y compor- 
tacion adaptivo.  


Mirando cu ta solamente 12 mucha a evalua te cu 28 di 
november, no por generalisa e resultado ainda. Pero si a 
presenta e resultadonan tanto na Minister Rocco Tjon como 
PITA, cu ta uno un poco preocupante, specialmente den e 
area di comunicacion. Meta final prome cu december ta pa 
evalua 30 mucha, cual ta un cantidad mas representativo. 


Un porcentahe halto di e 12 muchanan ta bishita un logo- 
pedista. Esaki tin un costo pa e mayornan di alrededor di 
Awg.130,- pa sesion di 1 ora. E mayornan a indica cu e 
muchanan mester bay 4 sesion pa luna, pa asina por mira 
e desaroyo necesario y cu esaki ta suma alrededor di Awg. 
520,- pa luna pa mucha. 


E cifranan aki ta hopi alarmante, mirando cu ta trata sola- 
mente di 8 centro di cuido di mucha na Aruba, cu actual- 
mente ta forma parti di e proyecto piloto aki. Pues pa 2023 
intencion ta pa den tur 120 centro di cuido di mucha registra 
boluntariamente cuminsa cu e prome fase di detecta si tin 


algo preocupante cu desaroyo. Rol di PITA ta pa conhunt- 
amente cu DMG traha hunto y structuralmente pa trata di 
brinda mas tanto cu ta posibel e sosten, ayudo y e guia 
necesario na tanto e muchanan, como tambe e mayornan y 
e centronan di cuido di mucha.   


DMH yegando n’e etapa final di e 
proyecto piloto intervencion trempan 

Fortaleza Pa Famia 


AÑA 2023 ta den porta, situacion mundial ta tenso, tur cos ta mustra cu nos ta paralelo 
cu e dianan den tempo di Noe, segun Genesis 6:5 ta para skirbi: E ora ey Señor a mira cu maldad di 
hende tabata grandi riba tera, y cu tur intencion di pensamento di hende su curason tabata continuamente maldad so. 


Si nos wak rond di nos, nos ta mira maldad y aumento di maldad, enbes di hende somete na Dios, 
hende ta resisti contra Dios, contra Su palabra y contra Su principionan. Amor, confiansa, fieldad, 
y lealtad ta birando schaars, pasobra e influencia di maldad y amor pa placa y 
poder ta pone hende rechasa Dios y caba cu otro. Nos ta mirando tur locual cu Hesus a bisa den 
Mateo capitulo 24 ta tumando luga, pero Hesus mes a bisa cu esey lo no ta e fin, 
alcontrario nos ta para na principio di dolornan. (Mateo 24:4-12) 


Hasta awor muchanan ta wordo mal influencia pa asina daña nan mente, pa asina den e futuro 
cercano ta dificil pa bo haya un mucha cu tin pensamento sano y deseo di biba pa Señor. 
E encargo di mayor cada dia ta bira mas pisa, pasobra no solamente costo di bida a bira caro, 
pero e cuido di nos yiunan ta exigi tempo, y hende responsabel no por ta mandando app henter siman 
pa nan yiu en bes di papia personal cune. Nos ta bibando den un tempo manera Sodoma y Gommora, 
pasobra respet y dignidad a mengua formalmente, y si abo mes no mantene bo disciplina y 
dominio propio e maldad di mundo ta hala bo bay cune. 


Tentacion y malicia ta bini lora den papel di regalo, inmoralidad ya no ta sconde mas den scuridad, 
pero e ta actua den dia cla, pasobra hende a perde temor pa Dios. 
Dios a manda su unico Yiu pa ken cu kere den dje no bay perdi ma haya bida eterna, 
y e unico opcion ey ta habri pa tur esnan cu kier kere den Cristo Hesus. 
Pero materialismo y libertinahe a pone hende kere cu nan por biba manera cu nan kier, 
y ta domina bida di hopi hende. 


Dios ta spierta, pa hende no wordo engaña pero hende no ta haci caso, 
Dios ta hasta menciona cual ta esnan cu lo no mira su cara. (Galationan 5:19-21 y 1 Corintionan 6:9+10) 


Tin un wega di diabel ta bay rond cu ningun hende no ta perfecto, esey ta locual diabel ta yena cabes di hende cune 
pasobra Dios nunca a bisa asina: Mateo 5:48 ta para skirbi: P’esey boso mester ta perfecto mescos cu boso Tata celes- 
tial ta perfecto. ( Filipensenan 3:12 tambe ta confirma esey) 


Santiago 4:17 ta bisa: P’esey esun cu sa di haci bon, y no ta hacie, pa e esaki ta pica. 
Laga nos usa e excuus cu nos no ta perfecto, pa asina sigui biba den inmoralidad, 
malicia y scuridad.( Romanonan 6:11-14) 


Hebreonan 12:14 ta para skirbi: Aspira pa tin pas cu tur hende, y santificacion, 
sin cual ningun hende lo mira Señor. Aki nos por mira claramente ki tipo di hende nos mester ta 
pa nos por drenta reino di Dios, Pasobra Dios no ta baha su standard, pa complace cu hende. 


Lucas 21:36 ta para scirbi: Ma sea alerta tur ora bay, haciendo oracion pa boso por tin forsa, 
pa scapa di tur e cosnan aki, cu ta bay tuma luga y para dilanti di e Yiu di hende. 


Nos tur mester arepenti di nos picanan. 
Laga nos dobla nos rudia, y pidi Dios yudansa. 


Sinceramente, Pastor Marcel Balootje 


Laga nos dobla rudia, y pidi dios pa yudansa 

Every life is noted and is cherished, 
and nothing loved is ever lost or perished. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento di nos ser stima, 


Maria M. Erasmus 
Cariñosamente yama “Chia of Dudu” 
*06-01-1961 - †04-11-2022 


Acto di entiero lo wordo anuncia despues 


Earth has no sorrow that heaven cannot heal 


Mr. Leroy Nevington 
Delano Abraham 
was born on July 2nd 1945 and passed away on October 3rd 2022. 


A memorial service in honor of the late will be held on Saturday 
November 12th, 2022 for 6pm to 8pm at the Pray Funeral Home in San 
Nicolaas. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atrás keda bunita y 
Laga esakinan termina den tur buniteza 
~Cado Wever~ 


Cu inmenso tristesa den nos curason pero agradecido pa tur loke nos 
a comparti cu ne, nos ta anuncia fayecimento inespera di nos mama 
stima: 


Joycelyn Maritza 
Clemencia La Rosa 
Mihor conoci como “Joyce” of “Baby” 
Na edad di 61 aña 
*23 November 1960 – †05 November 2022 


Su mayornan: 
†Jose “Joy” La Rosa y †Viola La Rosa-Trinidad 


Na nomber di su: 
Yiunan: Jose-Antonio Illidge y Mark Vrolijk 
Jo-Anne Illidge 


Rumannan: Vda. Calista y †Alfred “Eddy” Geerman-La Rosa 
†Jose “Jossy” y Vda. Frida La Rosa-Farro 
Glenn y Luisa La Rosa-Mendoza 
Jeffrey y Xiomara La Rosa-Maduro 
Judella y Anthony “Nino” Tromp-La Rosa 


Sobrino- y Sobrinanan: Joseany Geerman y famia 
Adelin y Randy Trimon-Geerman y famia 
Andre y Melissa Geerman-Lacle y famia 
Jearitza Geerman 
Joëll La Rosa y Desiree Erasmus y famia 
Jacqueline La Rosa y Audric Gomez y famia 
Thaïs, Xai-Lynne y Jose La Rosa 
Dyanne Tromp y famia na Boneiro 
Arlene Tromp y Antony de Nobrega y famia 
Jo-Sanne Tromp 
Vivienne Tromp y Moises Castro na Colombia 


Tata di su yuinan: Antonio “Tony” Illidge y Famia Illidge-Duinkerk 


Tanta- y Omonan na bida: 
Gloria Milano na Curaçao 
Elio Tromp 
Marina Trinidad 
Carlos Trinidad na Hulanda 


Su ihanan: Jearitza y Dyanne 


Primo- y Primanan na Aruba, Curaçao y Hulanda: 
La Rosa, Trinidad, Arrindell, Richardson, Groeneveld, Leerdam, 
Laurance, Steward, Milano, Maduro, Winterdaal, Croes, Raven, 
Valkenmeer, Peterson, Frankhuizen, Ridderstap, Kock. 


Ex-coleganan di DTI 


Demas famia: La Rosa, Illidge, Trinidad, Geerman, Tromp, Mendoza, 
Maduro, Vrolijk, Illes, Trimon, Lacle, Ridderstaat, Gomez 


Nos kier a pidi nos disculpa si den nos tristesa nos por a lubida un of 
otro famia 


Ta invita pa acto di despedida cu lo tuma lugar diasabra 12 di 
november 2022 di 9 pa 12 pm na Aurora Funeral Home, sigi pa acto di 
cremacion cu lo tuma lugar den seno di famia. 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason, 
nos ta participa fayecimento di nos ser stima: 


Sr. David D. de Kort 
Cariñosamente yama “Dachi” 
*10-05-1962 - †11-11-2022 


Acto di despedida lo wordo anuncia despues 

Every life is noted and is cherished, 
and nothing loved is ever lost or perished. 


Bou di alanan di Dios mi ta sigur, Abo cu a biba bou amparo di 
altisimo, ta hospeda den sombra di Dios Omnipotente. 
Bisa Señor: Mi refugio, mi forti, mi Dios, den kende mi ta pone mi 
confiansa 


Cu honda pena, pero conforme cu 
bolontad di Dios nos ta anuncia cu a 
fayece cristianamente: 
Bernadetta Gei - Gei 
Mihor conoci como: “Bebe” “Baby” Oma y 
Alegria 
*13-12-1947 - †08-11-2022 


Na nomber di su: 
Casa: Innocencio Gei 


Yuinan: Rina Gei y Jeanpierre Schwengle 
Jeanet Gei y Nason Martha 


Nieta(o)nan: 
Steve Croes, Evan Gei, Aliyah Schwengle 


Rumanan: 
†Sixto Gei 
†Jacobo Gei 
†Filemon Gei 
Sra Vda Rosalinda Dijkhoff Gei 
Maria Tromp-Gei y Maikel Tromp 
Lourdes Gei 


Mescos cu ruman: Nicolaas Gei 


Cuñanan: Ninita Gei 
Maria Gei 
Maria Gei Thiel 
†Juana Gei-Figaroa 


Swanan: Alberto Gei y Glenda y famia 
Filo Gei y Anita y famia na Hulanda 
Nicolaas Gei y Helena y famia 
Fabio Gei 
Florentino Gei y famia 
†Emilio Dijkhoff 
Sobrina(o)nan: Theo, Monica, Benedicta, Nicolina,Christina, Hija 
Raul, Jalitza, †Lesley Dijkhoff, †Mark Dijkhoff 


Sobrino stima: Michael Tromp 


Tur primo y prima nan y demas famia verpleegster y Broeder nan di 
SABA y Dialyse Kliniek,Lite Life, Hospitaal, Dr Mauro Cuba, Dr R. Kock, 
Dr Y. Casseres, Dr C. Vallejo 
Amiganan: Rosa Duarte, Fransisca Duarte, Nanoek Chung 
Richardson, Stella Toppenberg, Mayra (ex secr. dialyse kliniek) 
Consuegra y consuegro: Leo y Maria Schwengle, Imelda Flemming, 
Ronald Martha 


Demas famia: Gei, Schwengle, Martha, Tromp, Dijkhoff, Thiel, 
Figaroa, 


Ta invita pa asisti na e acto di entiero cual lo tuma lugar dialuna 14 
di november 2022 for di 2 or pa 4 or di atardi e difunto lo reposa den 
misa Santa Ana na Noord. Despues lo sali pa Santana Catolico na 
Noord. 
Nos ta pidi disculpa si den nos tristesa nos por a lubida un of mas 
famia. 


Lo tin un box disponibel pa Micky Foundation. 
Despues di entiero no ta ricibi bishita di condolencia na cas. 


Dios ta mi wardador mi no tin falta di nada. 
Den cunucu di yerba berde e ta ponemi sosega pa mi bolbe haya 
forsa. Salmo 23 


Cu inmenso tristeza na nos curason, pero agradecido pa loke el a 
nifica pa nos, nos ta anuncia fayecimento di nos Tata y Welo stima 


Pablo Kelly 
Cariñosamente yama “Shon Pa” 
*23-07-1933 - † 7-11-2022 


Na nomber di su 
Esposa: † Lucia Kelly-de Cuba 


Yiunan: Johnny y † Nidia Kelly-Dirksz 
† Alwin y Lupita Kelly-Carreño 
Nelson y Mariet Kelly-Brankaert 
Roy y Lilian Kelly-van Knippenberg 
Jeffrey y Mary Kay Kelly-ter Wiel 
Junior Semerel y Mayra Tromp 
Glenn y Rosmary Semerel 
Franklin y Marisela Semerel 
Gislène Semerel y Jamil Werleman 
Ryan y Lizeth Semerel 
Nieta- y nietonan na: 
Aruba: Jayda y Jayden Kelly 
Jonathan Quandus 
Zoey y Hailey Semerel 
Bryan y Kate Semerel 
Kyanna y Kayla Semerel 
David y Genesis Werleman 
Riley, Vajèn y Lowen Semerel 
Hulanda: Marvin, Vanessa, Patrick, Mitchel, Laura, Kevin 
Manera nieta: Nayda y Denisse Robert 


Su bisanieto y bisanietanan: 
Dèvan, Saar, Noud, Logan, Gianella y Nick 
Rumannan: †Cristobal y † Sylvia Kelly-de Mey 
†Mario y Agripina Kelly-Frometa 
†Susana y † Nicolas Dijkhoff-Kelly 
†Willefridoy † Maria Kelly-Arends 
Jacinto y † Lilly Kelly-Bueno 
†Martina y † Marcelo Ramos-Kelly 
†Elio y Maria Kelly-Boekhoudt 


Swa y cuñanan Florita de Cuba, Anselma de Cuba, Jesus “Benny” 
de Cuba, Mani Willems 


Tur sobrino y sobrinanan 
Un gradicimento na Cas di Machi pa e cuido, amor, cariño y 
atencion pa nos Papa stima. 


Demas famia: Kelly, de Cuba, Semerel, Dirksz, Miron, Carreño, 
Brankaert, van Knippenberg, ter Wiel, Hoevertsz, de Mey, Dijkhoff, 
Quandus, Arends, Ramos, Lampe, Bueno, Tromp, Duran, Noguera, 
Werleman, Van Den Heuvel, Pardo, Orman, van der Bruggen, 
Willems, Morales, Christiaans, Ho y demas famia na Aruba y Hulanda 
y tur su compañeronan di Mariachi. 


Nos disculpa si den nos tristeza nos por a lubida un famia of amistad. 


Ta invita pa e acto di entiero cu lo tuma luga diasabra 12 di 
November 2022 di 9’or di mainta pa 12 di merdia na Royal Funeral 
Home. Acto di cremacion lo tuma luga den seno familiar. 


Despues di entiero no ta ricibi bishita di condolencia na cas. 

Every life is noted and is cherished, 
and nothing loved is ever lost or perished. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento di: 


Sr. Urbano Kelly 
*01-04-1951 - †08-11-2022 


Acto di entiero lo wordo anuncia 
despues 


“Senor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haya forsa”. 


Cu inmenso dolor na nos curason, pero conforme cu boluntad di 
Dios, nos ta anuncia fayecimento di: 


Sra Vda. Anna Sofia 
Lampe – Geerman 
*13-11-1934 † 03-11-2022 
Mayornan: † Fransico (Chico) y Julia (Chichi) 
Geerman-Leon 


Na nomber di su: 
Casa: † Nicolas (Jachi) Lampe 


Yiunan: Godfried Lampe y Zelda Steenen 
Alvin Siegfried Lampe y Lily Lampe-Kelly 
Sra Vda. Marlene Lopez-Lampe 


A stima manera un yiu: Denise Gonzalez Diaz 


Nieto(a)nan: Kimberly Lopez, Brainer Lampe, Alvin Filiciana, Joraine 
Lopez , Aryanne Lampe, Lyzanne Lampe, Nicknestor Lopez 


Bisanieto(a)nan: Ishlenne, Kimmylienne, Quishannick, Khloë-Ann, 
Mariangelly, Jennyraine, Braychienne, Elysha, Cyanne, Alysha, Alyshon, 
Dersieny. 


Rumannan: † Genoveva Maduro-Geerman y famia 
Sra Vda. Maria Maduro-Geerman y famia 
Sr Vdo. Fanchi Geerman y famia 
Sra. Vda. Aida Maduro –Geerman y famia 
†Wien Geerman y famia 
Sra Vda. Greta Loopstok y famia 


Subrino(a)nan: Maduro: Eddy, Roy, Egbert, Lissette, Angeline y Robert 
Geerman: Clarrissa y Clarence 
Loopstok: Kenneth 
Swa y Cuñanan: 
† Juan Lampe y famia 
† Binchi Lampe y famia 
† Dora Lampe y famia 
Agnes (Netchi) Lampe y famia 
Carmen (Shonca) Lampe y famia 


†Felix Maduro y famia 
† Adriaan Maduro y famia 
† Renulfo (Dai) Maduro y famia 
† Betty Wever y famia 
Trina Winterdaal y famia 
† Ramiro Loopstok y famia 


Atenshon na mama: Doralba y Gregorio Emerenciana 


Comer y compernan, Ihanan, primo(a)nan,bisiñanan y conocirnan 
Demas famia: Lampe, Geerman, Lopez, Kelly, Leon, Maduro, Loopstok, 
Paesch, Brown. 


Adres pa condolencia: Paradera 190 B, Diabierna 11 di November 2022 
di 7’or pa 9’or di anochi. 


Ta invita pa acto di entiero cual lo tuma lugar Diasabra 12 di November 
2022 na Misa Santa Filomena na Paradera di 2’or pa 4’or di atardi, 
despues saliendo pa Santana Catolico na Paradera 


Nos disculpa si den nos tristesa nos por a lubida un famia. 
Nos ta lamenta cu despues di entiero no ta ricibi bishita di condolencia 
na cas. 

